./data/stoa0275/stoa018/stoa0275.stoa018.opp-lat1.xml
Tertullian
Ad nova enim nunc documenta properamus  In limine evangelii Anna prophetis, filia Phanuelis, quaeinfantem dominum et agnovit et multa super eo praedicavit expectantibusredemptionem Israëlis, post egregium titulum veteris etunivirae viduitatis ieiuniorum quoque testimonio augetur, ostendensin quibus officiis adsideri ecclesiae debeat, et a nullis magis intellegi Christum quam semel nuptis et saepe ieiunis  Ipse mox dominusbaptisma suum, et in suo omnium, ieiuniis dedicavit, habensefficere panes ex lapidibus, etiam Iordanem vino fortassemanare, si ita vorator et potator fuisset  Immo novum hominemin veteris sugillationem virtute fastidiendi cibi initiabat, ut eumdiabolo rursus per escam tentare quaerenti fortiorem fame tota ostentaret  Praestituit exinde ieiuniis legem sine tristitia transigendis  Cur enim triste quod salutare? Docuit etiam adversus dirioradaemonia ieiuniis proeliandum  Quid enim mirum, si eadem operationespiritus iniquus educitur qua sanctus inducitur? Denique, ut in centurionem Cornelium necdum tinctum dignatio spiritus sancticum charismate insuper prophetiae festinasset, ieiunia eius legimus exaudita  Puto autem et apostolus in secunda Corinthiorum interlabores suos et pericula et incommoda post famem ac sitim ieiuniaquoque plurima enumerat